ომანის ყურე
ომანის ყურე (არაბ. خليج عُمان) წარმოადგენს ერთგვარ სრუტეს, რომელიც ჰორმუზის სრუტესთან ერთად, სპარსეთის ყურეს აერთებს არაბეთის ზღვასთან. როგორც წესი, მას უფრო სპარსეთის ყურის ნაწილად მოიაზრებენ, ვიდრე არაბეთის ზღვისა. ყურის ჩრდილო-აღმოსავლეთ სანაპიროზე მდებარეობს პაკისტანი და ირანი, სამხრეთ სანაპიროზე კი ომანი — აღმოსავლეთით და არაბთა გაერთიანებული საამიროები დასავლეთით.